國際社會對香港人居留援助措施

國際社會對香港人居留援助措施，又叫做全球救生艇，係指西方世界列國因應香港逃犯條例修訂草案爭議同《香港國安法》對香港人權自由造成嚴重破壞，從而對支持泛民主派嘅香港人提供嘅措施同政策，令呢啲香港人可以獲得佢哋國家長期居留權。

背景 
2019年香港修例風波後，《香港國家安全法》喺2020年6月出台，五眼聯盟等西方國家基於人道理由，研究咗唔同嘅方案，向支持泛民主派嘅香港人施以援手，以喺該國長期居留。

時序 
 2019年3月4號，英國國會首次舉行英國國民平權會議。2020年3月，阿利斯泰爾·卡邁克爾提出嘅英國國民平權法案喺英國下議院獲首讀通過，等1997年7月1號前出生並持有英國國民護照嘅香港人，得以有條件過渡成為英籍。
 2021年2月8號，加拿大嘅港人避風港計劃推出，放寬對香港人嘅工作許可，以致其後嘅移民申請。
 截至2021年2月，澳洲因應香港國家安全法而延長香港畢業生同香港人嘅技術簽證5年
 2020年12月，美國國會兩黨合力推動庇護港人嘅法案《香港人民自由與選擇法》，得到兩黨大多數議員嘅支持，但喺共和黨議員泰德·克魯茲一人嘅阻攔下闖關失敗。2021年2月，共和黨參議員馬可·魯比奧同民主黨嘅鮑勃·梅嫩德斯重推法案。

《香港人權與民主法案》
 《第13936號行政命令》
 美國對中國嘅制裁

香港國家安全法